**Terenska raziskava študentov etnologije in kulturne antropologije (Filozofska fakulteta, Univerza v Ljubljani) v Vzhodnih Halozah**

Študentje etnologije in kulturne antropologije Filozofske fakultete Univerze v Ljubljani se vsako leto preizkusijo kot raziskovalci načinov življenja na izbranih koncih Slovenije in Evrope. Letos bomo raziskovali predel Vzhodnih Haloz.

Študentje imajo nalogo poiskati domačine in se z njimi pogovoriti o čim več vidikih življenja v njihovem kraju. Zanimale jih bodo Haloze kot območje, njihova zgodovina, povezovanje med kraji, kmetijstvo, možnosti za delo ter kako je občutiti bližino hrvaške meje. Domačine bodo povprašali o spominih na preteklost družine, kmetije in vasi, o spreminjanju skozi čas, o življenju ob državni meji ter o vsakdanjem življenju nasploh. Namen raziskave je torej iz prve roke spoznavati zgodovino vasi, kulturno in naravno dediščino ter pretekle in sodobne načine življenja.

Študentje bodo na Goričkem prisotni med 20. in 25. oktobrom 2020. Mentorji in organizatorji raziskave Vas naprošamo,da se s študenti, ki Vas bodo obiskali ali stopili v Vaš kraj, pogovarjate in jim spregovorite o spominih na preteklost in o svojem videnju Haloz v sodobnosti.

Če želite dodatne informacije ali če bi želeli spoznati in se pogovarjati s katerim od naših študentov (na terenu bodo delali v parih), nas o tem obvestite prek e-pošte (veronika.zavratnik@ff.uni-lj.si) ali preko telefona (040 148 819).

Izvedba terenskih vaj bo potekala v skladu z najnovejšimi priporočili NIJZ.

Za pripravljenost in sodelovanje se vam najlepše zahvaljujemo.

Mentorji Peter Simonič, Miha Kozorog, Tadeja Primožič in Veronika Zavratnik

Oddelek za etnologijo in kulturno antropologijo, Filozofska fakulteta, Univerza v Ljubljani